Abbas Nilforoushan

**Abbas Nilforoushan** (1966–2024) var en iransk brigadegeneral for Irans revolusjonsgarde. Han var nestleder for operasjoner i Revolusjonsgarden. Han begynte sitt militære virke i 1980 med Basij, og ble deretter medlem av Revolusjonsgarden og var medlem av denne styrken gjennom Iran–Irak-krigen.

Den 27. september 2024, mens han oppholdt seg i det underjordiske hovedkvarteret til den sjiamuslimske organisasjonen Hizbollah i Beirut, ble han drept av et israelsk luftangrep som også tok livet av blant andre Hizbollah-lederen Hassan Nasrallah.

## Liv og virke
### Bakgrunn
Abbas Nilforooshan ble født i Isfahan i Iran i 1966.

### Den iranske hær
I en alder av 14 år meldte han seg frivillig som Basij-medlem og dro til vestfronten og deretter sørfronten. Under Iran–Irak-krigen tjenestegjorde han i forskjellige stillinger i den 14. Imam Hossein-divisjonen og den 8. Najaf Ashraf panserdivisjon, Han avanserte fra troppsjef, kompanisjef, bataljonssjef, aksesjef og nestkommanderende operasjonssjef for 8. Najaf-divisjon under kommando av Ahmad Kazemi.

### Revolusjonsgarden
Han hadde så stillinger som nestkommanderende for Revolusjonsgardens bakkestyrker, sjef for Revolusjonsgardens Befals- og stabshøyskole, stedfortreder for Revolusjonsgardens øverstkommanderende ved Imam Hussein-hovedkvarteret, utøvende stedfortreder for Revolusjonsgarden og stedfortredende operasjonssjef for Revolusjonsgarden under brigadegeneral Mohammad Reza Zahedis periode.

Han var Revolusjonsgardens nestleder fra 2019. Han hadde også fem års erfaring i Libanon og Syria.

Nilforoushan fungerte var stedfortredende leder av operasjoner for Revolusjonsgardens bakkestyrker fra 2005 til 2007. Mellom 2010 og 2014 var han sjef for  Revolusjonsgardens Befals- og stabshøyskole, og fra 2019  stedfortreder for operasjoner for Revolusjonsgarden.

Den 26. oktober 2022 sanksjonerte det amerikanske finansdepartement og samtidig utenriksdepartementet  Nilforoushan for hans rolle i å undertrykke protester i Iran.

### Død
Den 27. september 2024, mens han oppholdt i hovedkvarteret til den sjiamuslimske organisasjonen Hizbollah, ble han drept av et israelsk luftangrep, sammen med Hizbollah-lederen Hassan Nasrallah. Israels forsvar hadde etterretning som muliggjorde treffsikkerhet mot steder Hizbollah-ledere var. Fly avfyrte blant annet bunkersgjennomtrengende våpensystemer mot Hizbollahs underjordiske hovedkvarter under boligblokker i nabolaget Haret Hreik i Dahieh i Beiruts sørlige rand. Israels forsvar sa etterpå at man visste at det pågikk et militært koordineringsmøte der da angrepet fant sted, og navngav at blant de drepte var også Ali Karaki, sjefen for Hizbollahs styrker i de libanesiske sørområdene tilgrensende Israel, Hussein Nasrallahs datter Zainab, og brigadegeneral Nilforoushan.

I Iran har det åpnet seg sprekker i den iranske regjering om hvordan de skal svare på Nasrallahs drap.  Ayatollah Khamenei signaliserte at det ville være Hizbollah, ikke Iran, som ville lede ethvert svar til Israel.

To høytstående israelske forsvarstjenestemenn fortalte {The New York Times at mer enn 80 bomber ble sluppet for å drepe Nasrallah. En analyse fra NYT viste at angrepet ødela minst fire leilighetsbygg.

## Noter

## Referanser